CELEX: 32007R1345
Language: mt
Date: 2007-11-15
Title: Regolament tal-Kummissjoni (KE) Nru 1345/2007 tal- 15 ta’ Novembru 2007 dwar il-klassifikazzjoni ta' ċertu merkanziji fin-Nomenklatura Maqgħuda

17.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 300/27
            
         REGOLAMENT TAL-KUMMISSJONI (KE) Nru 1345/2007
   tal-15 ta’ Novembru 2007
   dwar il-klassifikazzjoni ta' ċertu merkanziji fin-Nomenklatura Maqgħuda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Komuni tad-Dwana (1), u partikolarment l-Artiklu 9(1)(a) tiegħu,
   Billi:
   
               (1)
            
            
               Sabiex tkun żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jkunu adottati miżuri li jirrigwardaw il-klassifikazzjoni tal-merkanziji li jissemmew fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 iddefinixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli jgħoddu wkoll għal kull nomenklatura oħra li hi kompletament jew parzjalment ibbażata fuqha jew li żżid xi subdivizjoni addizzjonali magħha u li hija mwaqqfa permezz ta' dispożizzjonijiet Komunitarji speċifiċi, bil-ħsieb ta’ l-applikazzjoni tat-tariffi u miżuri oħra dwar il-kummerċ fil-merkanzija.
            
         
               (3)
            
            
               Skond dawn ir-regoli ġenerali, il-merkanziji deskritti fil-kolonna 1 ta' l-iskeda mniżżla fl-Anness għandhom ikunu kklassifikati fil-kodiċi NM indikata fil-kolonna 2, bis-saħħa tar-raġunijiet ippreżentati fil-kolonna 3 ta’ dik l-iskeda.
            
         
               (4)
            
            
               Hu xieraq li ssir kundizzjoni li informazzjoni tat-tariffa li torbot li nħarġet mill-awtoritajiet tad-dwana ta' l-Istati Membri rigward il-klassifikazzjoni ta' merkanzija fin-Nomenklatura Magħquda iżda li mhijiex skond dan ir-Regolament tista', għal perjodu ta' tliet xhur, tkompli tkun invokata mid-detentur, skond l-Artiklu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi tad-Dwana tal-Komunità (2).
            
         
               (5)
            
            
               Il-miżuri previsti f’dan il-Regolament huma skond l-opinjoni tal-Kumitat tal-Kodiċi tad-Dwana,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna 1 ta’ l-iskeda mniżżla fl-Anness għandhom ikunu kklassifikati fin-Nomenklatura Magħquda fil-kodiċi NM indikat fil-kolonna 2 ta' dik l-iskeda.
   Artikolu 2
   Informazzjoni tat-tariffa li torbot maħruġa mill-awtoritajiet tad-dwana ta' l-Istati Membri, li mhijiex skond dan ir-Regolament, tista' tkompli tiġi invokata għal perijodu ta' tliet xhur skond Artiklu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 15 ta’ Novembru 2007.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1. Ir-Regolament kif emendat bir-Regolament tal-Kummissjoni (KE) Nru 1214/2007 (ĠU L 286, 31.10.2007, p. 1)
   
      (2)  ĠU L 302, 19.10.1992, p. 1. Ir-Regolament kif emendat bir-Regolament (KE) Nru 1791/2006 (ĠU L 363, 20.12.2006, p. 1).
   
      ANNESS
      
                  Deskrizzjoni ta' l-oġġetti
               
               
                  Klassifkazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Iż-żejt tal-ġoġoba li kien modifikat b’mod kimiku permezz ta' l-idroġenizazzjoni iżda li ma kienx maħdum iktar (taħlita ta' esteri saturati). Iż-żejt fih inqas minn 50 % tal-piż aċidi xaħmin ħielsa.
                              Il-prodott huwa ppreżentat f'forma ta' trab jew ħbub.
                              Il-prodott huwa intenzjonat għall-użu bħala ingredjent għall-manifattura ta' prodotti kosmetiċi.
                              Il-prodott huwa ppreżentat f’pakki diretti ta’ piż nett ta’ aktar minn 1 kg.
                           
                        
               
                  1516 20 96 
               
               
                  Il-klassifikazzjoni hija determinata skond ir-regoli ġenerali 1 u 6 għall-interpretazzjoni tan-nomenklatura magħquda, Nota 5 (a) għal Kapitlu 34 u l-kliem tal-kodiċi tan-NM 1516 , 1516 20  u 1516 20 96 .
                  Titlu 1515  dwar xaħmijiet u żjut vegetali fissi oħrajn jinkludi speċifikament żejt tal-ġoġoba u għalhekk dan ta’ l-aħħar għandu jitqies bħala żejt veġetali (ara wkoll in-Noti ta' Spjega tas-Sistema Armonizzata għal titlu 1515 , paragrafu 6).
                  Madanakollu, billi ż-żejt tal-ġoġoba kien modifikat b’mod kimiku, ma jistax ikun ikklassifikat f’titlu 1515 .
                  Għalkemm il-prodott min-natura tiegħu għandu mix-xema', huwa eskluż minn titlu 3404  (ara n-Nota 5 għal Kapitlu 34, esklużjonijiet (a), u n-Noti ta' Spjega tas-Sistema Armonizzata għal titlu 3404 , esklużjonijiet paragrafu (b)).
                  Il-prodott għandu jkun ikklassifikat f’titlu 1516 , li jinkludi żjut veġetali idroġenizzati.
               
            
                  
                              2.
                           
                           
                              Żejt tal-ġoġoba li kien modifikat b’mod kimiku permezz ta' l-idroġenizazzjoni maħdum aktar permezz tat-testurizzazzjoni (texturation).
                              Dan il-prodott, ġeneralment magħruf bħala “esteri taż-żejt tal-ġoġoba” huwa ppreżentat f'forma ta' trab, ħbub jew pejst jixbaħ lix-xema'.
                              Il-prodott huwa intenzjonat għall-użu bħala ingredjent għall-manifattura ta' prodotti kosmetiċi.
                              Il-prodott mhux tajjeb għall-ikel u mhux intenzjonat għall-użu fi prodotti ta' l-ikel.
                           
                        
               
                  1518 00 99 
               
               
                  Il-klassifikazzjoni hija determinata skond ir-regoli ġenerali 1 u 6 għall-interpretazzjoni tan-nomenklatura magħquda, Nota 5 (a) għal Kapitlu 34 u l-kliem tal-kodiċi tan-NM 1518 00  u 1518 00 99 .
                  Titlu 1515  dwar xaħmijiet u żjut oħrajn fissi veġetali jinkludi speċifikament iż-żejt tal-ġoġoba u għalhekk għandu jitqies bħala żejt veġetali (ara wkoll in-Noti ta' Spjega għas-Sistema Armonizzata ta' titlu 1515 , paragrafu (6)).
                  Madanakollu, billi ż-żejt tal-ġoġoba kien modifikat b’mod kimiku, dan il-prodott ma jistax ikun ikklassifikat f’titlu 1515 .
                  Billi l-prodott saritlu aktar preparazzjoni (testurizzazzjoni (texturation)), ma jistax ikun ikklassifikat f’titlu 1516 .
                  Billi l-prodott mhux tajjeb għall-ikel u mhux użat fi preparazzjonijiet ta' l-ikel, ma jistax ikun ikklassifikat f’titlu 1517 .
                  Għalkemm il-prodott min-natura tiegħu jixbaħ lix-xema', mhux inkluż f’titlu 3404  (ara n-Nota 5 (a) għal Kapitlu 34).
                  Għalhekk jaqa' f’titlu 1518 , li jkopri l-preparazzjonijiet ta' żjut differenti ta’ Kapitlu 15, li mhumiex tajbin għall-ikel u li mhumiex speċifikati jew imsemmija x'imkien ieħor.
               
            
                  
                              3.
                           
                           
                              Prodott magħmul minn interesterifikazzjoni/transesterifikazzjoni ta' taħlita ta' żejt tal-ġoġoba mhux ittrattat ma' żejt tal-ġoġoba idroġenizzat, li mbagħad jgħaddi minn testurizzazzjoni (texturation).
                              Il-prodott jista' jkun ippreżentat f'forma ta' trab jew ħbub.
                              Il-prodott huwa intenzjonat għall-użu bħala ingredjent għall-manifattura ta' prodotti kosmetiċi.
                              Il-prodott mhux tajjeb għall-ikel u mhux intenzjonat għall-użu fi prodotti ta' l-ikel.
                           
                        
               
                  1518 00 99 
               
               
                  Il-klassifikazzjoni hija determinata mir-regoli ġenerali 1 u 6 għall-interpretazzjoni tan-nomenklatura magħquda, Nota 5 (a) għal Kapitlu 34 u l-kliem tal-kodiċi tan-NM 1518 00  u 1518 00 99 .
                  Titlu 1515  dwar xaħmijiet u żjut oħrajn fissi veġetali jinkludi speċifikament iż-żejt tal-ġoġoba u għalhekk għandu jitqies bħala żejt veġetali (ara wkoll in-Noti ta' Spjega għas-Sistema Armonizzata ta' titlu 1515 , paragrafu (6)).
                  Madanakollu, billi ż-żejt tal-ġoġoba kien modifikat b’mod kimiku, dan il-prodott ma jistax ikun ikklassifikat f’titlu 1515 .
                  Billi l-prodott saritlu aktar preparazzjoni (testurizzazzjoni (texturation)), ma jistax ikun ikklassifikat f’titlu 1516 .
                  Billi l-prodott mhux tajjeb għall-ikel u mhux użat fi preparazzjonijiet ta' l-ikel, ma jistax ikun ikklassifikat f’titlu 1517 .
                  Għalkemm il-prodott jixbaħ lix-xema', il-prodott mhux inkluż f’titlu 3404  (ara Nota 5 (a) għal Kapitlu 34).
                  Għalhekk jaqa' f’titlu 1518 , li jinkludi taħlitiet ta' żjut differenti ta’ Kapitlu 15, li mhumiex tajbin għall-ikel u li mhumiex speċifikati jew imsemmija x'imkien ieħor.